ນາຍຄູຕາບອດ ຊຸກຍູ້ໃຫ້ ລູກສິດຕາພິການ ຮຽນພາສາອັງກິດ
ທ່ານ​ Iyehezkiel Parudani ກ່າວ​ວ່າ ການ​ຮຽນ​ພາສາ​ອັງກິດ​ ສາມາດ​ຊ່ວຍ​ຄົນ​ຕາບອດ ​ໃຫ້ມີຄວາມ​ຮູ້ສຶກ​ດີ​ ກ່ຽວ​ກັບ​ຕົວ​ເຂົາ​ເຈົ້າ​ເອງ ​ແລະ​ຊອກ​ວຽກ​ການເຮັ​ດ​ໄດ້.
ມີເດັກນ້ອຍຕາບອດ ປະມານ 70,000 ຄົນຢູ່ໃນອິນໂດເນເຊຍ ອິງຕາມບົດສຶກສາບົດນຶ່ງເມື່ອໄວໆມານີ້ ຢູ່ໃນວາລະສານກ່ຽວ ກັບພະຍາດຕາຂອງອັງກິດ ພວກນັກຄົ້ນຄ້ວາພົບວ່າ 60 ສ່ວນ ຮ້ອຍຂອງເດັກນ້ອຍທີ່ເຂົາເຈົ້າສຶກສາ ບໍ່ຈຳເປັນຕ້ອງໄດ້ຕາບອດ ເລີຍ ມີຢູ່ເລື້ອຍໆ ທີ່ອາການຫລາຍໆຢ່າງທີ່ປິ່ນປົວໄດ້ ເຊັ່ນພະ ຍາດໝາກສຸກ ຕາຕໍ້ກະ ຈົກ ແລະຕາຕໍ້ຫິນ ພາໃຫ້ຕາບອດ ຖ້າບໍ່ ໄດ້ຮັບການປິ່ນປົວ ທ່ານ Iyehezkiel Parudani ເສຍສາຍຕາ ຕັ້ງແຕ່ອາຍຸ 6 ປີ ຍ້ອນເປັນພະຍາດໝາກສຸກໝາກໄສ ເວລານີ້ ທ່ານສອນພາ ສາອັງກິດ ໃຫ້ນັກຮຽນຕາບອດແລະພິການທາງສາຍຕາ ຢູ່ ໂຮງຮຽນພິເສດ Pajajaran ໃນເມືອງ Bandung ທ່ານ Iyehezkiel Parudani ກ່າວວ່າ ການຮຽນພາສາອັງກິດ ສາມາດຊ່ວຍຄົນຕາບອດ ໃຫ້ມີຄວາມຮູ້ສຶກດີກ່ຽວກັບຕົວເຂົາ ເຈົ້າເອງ ແລະຊອກວຽກການເຮັດໄດ້ ທ່ານເວົ້າວ່າ ພວກນັກຮຽນຕາບອດອ່ານໜັງສື ດ້ວຍການໃຊ້ລະບົບຕົວອັກສອນນູນໆ ທີ່ເອີ້ນວ່າ ອັກ ສອນ Braille ສຳຫລັບການຂຽນນັ້ນ ພວກນັກຮຽນໃຊ້ເຄື່ອງມືພິເສດ ທີ່ເອີ້ນວ່າ slate ທີ່ເປັນແຜງ ສຳຫລັບໃຫ້ເອົາ stylus ທີ່ມີປາຍແຫລມໆ ຂີດຂຽນເປັນໂຕໜັງສືລົງໄປ ທ່ານກ່າວວ່າ ພວກຄົນຕາບອດບໍ່ຄວນປ່ອຍໃຫ້ ຂໍ້ຈຳກັດຮັດ ແຄບດ້ານຮ່າງກາຍຂອງຕົນ ສົ່ງຜົນກະທົບຕໍ່ຄວາມໄຝ່ຝັນ ຂອງຕົນ ໃນປີ 2008 ມູນນິທິ Ford ໄດ້ມອບທຶນໃຫ້ທ່ານມາ ສຶກສາຢູ່ມະຫາວິທະຍາໄລແຫ່ງເທັກຊັສ ເປັນເວລາສອງປີ ຢູ່ທີ່ນັ້ນ ທ່ານໄດ້ຮັບປະລິນຍາໂທ ວິຊາພັດທະນາຫລັກສູດ ທ່ານຢາກໃຫ້ນັກຮຽນຂອງທ່ານຮຽນພາສາອັງກິດ ເພື່ອວ່າ ເຂົາເຈົ້າຈະໄດ້ໄປສຶກສາຢູ່ຕ່າງປະເທດ ຄືກັນກັບທ່ານ ທ່ານ Parudani ກ່າວວ່າ Eha Lestari ເຄີຍເປັນລູກສິດເດັ່ນຄົນນຶ່ງຂອງທ່ານ Iyehezkiel Parudani ນາງຕາ ບອດເກືອບຢ່າງສິ້ນເຊີງ ຍ້ອນເປັນໂຣກຕາຕໍ້ ຕອນທີ່ນາງມີອາຍຸພຽງ 4 ປີ ນາງກ່າວວ່າ ການຮຽນພາສາອັງກິດ ໄດ້ເຮັດໃຫ້ຊີວິດຂອງນາງປ່ຽນໄປ Eha Lestari ເວົ້າວ່າ ນາງ Eha Lestari ໄດ້ເດີນທາງໄປ San Francisco ແລະ Washington DC ຮ່ວມກັບນັກຮຽນອີກຫລາຍໆຄົນ ໃນໂຄງການຜູ້ນຳເຍົາວະຊົນ ອິນໂດເນເຊຍ-ສະຫະລັດ ການເດີນທາງດັ່ງກ່າວໄດ້ມີຜົນສະທ້ອນທີ່ສຳຄັນຕໍ່ຊີວິດຂອງນາງ ພຽງເມື່ອສອງປີກ່ອນນີ້ ນາງ Eha ເວົ້າພາສາອັງກິດຍັງບໍ່ເກ່ງເລີຍ ລອງຟັງເບິ່ງ “I want I want can speak English I want to speak English Yes Very good ” ນາງ Eha ມັກຮ້ອງເພງ ຄືກັນກັບເພື່ອນນັກຮຽນຮ່ວມຫ້ອງຂອງນາງ ໂຮງຮຽນພິເສດ Pajajaran Special School ແມ່ນເຕັມໄປດ້ວຍນັກດົນຕີທີ່ບໍ່ທຳມະດາ ຢູ່ທີ່ນີ້ ດົນຕີແມ່ນສ່ວນນຶ່ງຂອງຊີວິດປະຈຳວັນ ແມ່ນແຕ່ພວກນັກຮຽນທີ່ບໍ່ຮຽນພາສາອັງ ກິດ ກໍສາມາດຮ້ອງເພງພ໊ອບຮິຕຂອງຕາເວັນຕົກໄດ້ ພວກນັກຮຽນກຳລັງພາກັນຮຽນຮ້ອງ ເວີຊັ່ນພິເສດທີ່ເຂົາເຈົ້າດັດແປງເອງ ຂອງເພງພ໊ອບຄລາສຊິກຂອງອາເມຣິກາ ທີ່ຊື່ “Stand By Me ” ທ່ານ Iyehezkiel Parudani ກ່າວວ່າ ເພງນີ້ມີຄວາມໝາຍພິເສດ ສຳຫລັບພວກນັກຮຽນ ທ່ານກ່າວວ່າ Eha Lestari ວາງແຜນຈະໄປຮຽນຕໍ່ມະຫາວິທະຍາໄລ ແລະຮຽນເອົາປະລິນຍາໃນພາສາອັງກິດ ສຳຫລັບເວລານີ້ ນາງມີຄຳແນະນຳບາງຢ່າງ ສຳຫລັບຊາວໜຸ່ມຄົນອື່ນໆ ນາງກ່າວວ່າ ແລະນັ້ນກໍຄືລາຍງານການສຶກສາຂອງວີໂອເອ ພະແນກຮຽນພາສາອັງກິດ “I want I want can speak English I want to speak English Yes Very good ”